EELNÕU

Katrin Metsamart

**Sotsiaaleluruumi kasutusse andmise kord Laeva vallas**

Määrus kehtestatakse kohaliku omavalitsuse korralduse seaduse § 22 lõike 1 punkti 5, elamuseaduse § 8 punkti 2 ning sotsiaalhoolekande seaduse § 14 lõigete 1 ja 2 alusel.

**§ 1. Üldsätted**

1. Sotsiaaleluruumi andmise kord reguleerib (Väänikvere tee 7, Laeva küla, Tartu maakond, 60608) sotsiaalmajas asuvate eluruumide (edaspidi sotsiaaleluruumide) kasutusse andmise tingimusi ja korda Laeva vallas.
2. Reeglina antakse sotsiaaleluruum sotsiaalhoolekandelise abina ajutiseks kasutamiseks eluruumi tagamise teenust vajavale isikule.

**§ 2. Sotsiaaleluruumi taotleja**

Sotsiaaleluruumi on õigustatud taotlema Laeva vallas alaliselt elav isik, kes on kantud rahvastikuregistrisse Laeva valla elanikuna või kelle rahvastikuregistrijärgset elukohta ei saa kindlaks määrata, ning:

* + - 1. kes ei ole sotsiaalmajanduslikust olukorrast tulenevalt võimeline enda ja oma perekonna vajadustele vastavat eluruumi (eluaset?) tagama või
      2. vajab ajutist majutust (eluaset?) vältimatu sotsiaalabina.

1. Eluruumi tagamise teenust vajavate isikute puudumisel võib vallavalitsus anda lühiajaliselt (kuni 6 kuud) sotsiaaleluruume ka sotsiaalabi mittevajavatele isikutele. Sellisel juhul ei kuulu kohaldamisele § 3 lõiked 2-4.

**§ 3. Sotsiaaleluruumi taotlemine**

1. Sotsiaaleluruumi taotlev isik esitab Laeva Vallavalitsusele (edaspidi *vallavalitsus*) avalduse, milles põhjendab oma soovi. Sotsiaaleluruumi andmise menetluse võib algatada ka vallavalitsuse sotsiaaltööjuht abivajaduse ilmnemisel.
2. Avaldus peab sisaldama järgmisi andmeid:
3. taotleja elu- ja töökoht ning perekonna koosseis;
4. taotleja vanemate ja täisealiste laste elu- ja töökoht ning perekonna koosseis;
5. taotleja sissetulekud;
6. taotleja puue ja töövõime ulatus.

(3) Taotlust menetleb ja abivajadust hindab vallavalitsuse sotsiaaltööjuht, kellel on vajaduse korral õigus ja kohustus nõuda ning kontrollida esitatud andmete õigsust, taotleja enda ja tema ülalpidamiskohustuslaste varalist seisu tõendavaid lisadokumente või muid täiendavaid andmeid ning teha samal eesmärgil erinevatest registritest päringuid. Vajadusel külastab sotsiaaltööjuht taotlejat tema kodus või viibimiskohas abivajaduse täiendavaks hindamiseks ning sobivaima teenuse väljaselgitamiseks.

(4) Pärast abivajaduse väljaselgitamist edastab sotsiaaltööjuht taotluse koos abivajaduse hindamise tulemustega vallavalitsusele.

**§ 4. Sotsiaaleluruumi andmise otsustamine**

1. Sotsiaaleluruumi andmise otsustab vallavalitsus korraldusega hiljemalt kümne tööpäeva jooksul peale nõuetekohase taotluse esitamist.
2. Sotsiaaleluruumi andmise vältimatu abina otsustab sotsiaaltööjuht, kes edastab vallavalitsusele järgmisel istungil sellekohase informatsiooni.
3. Sotsiaaleluruumi andmise otsustamisel määrab vallavalitsus sotsiaaleluruumi kasutusse andmise tähtaja ja üüri suuruse.
4. Sotsiaaleluruumi kasutusse andmise vähem kui üheks kuuks sotsiaalabi mittevajavatele isikutele otsustab sotsiaaltööjuht.
5. Sotsiaaleluruum antakse reeglina kasutusse kuni üheks aastaks, eakatele ja puudega isikutele kuni kolmeks aastaks.
6. Enne sotsiaaleluruumi kasutusse andmisel määratud tähtaja saabumist hindab sotsiaaltööjuht uuesti teenuse saaja abivajadust ning edastab hindamise tulemused vallavalitsusele teenuse jätkamise või lõpetamise otsustamiseks.

**§ 5. Sotsiaaleluruumi kasutamine**

1. Sotsiaaleluruumi kasutamiseks sõlmib vallavalitsus isikuga üürilepingu.
2. Sotsiaaleluruumi ei või anda allüürile.
3. Sotsiaaleluruumi kasutamisel tasub teenuse saaja lisaks üürile eluruumi kõrvalkulud (vesi, prügivedu, küte, elekter) ja muude talle pakutavate teenuste eest. Tasumise kord ja tähtajad määratakse üürilepingus.
4. Sotsiaaleluruumi kasutusse andmisel vähem kui üheks kuuks tasub teenuse saaja teenuse eest vallavalitsuse kehtestatud hinnakirja alusel.
5. Sotsiaaleluruumi kasutamisel peab teenuse saaja kinni pidama vallavalitsuse kinnitatud sotsiaalmaja sisekorraeeskirjast.

**§ 6. Sotsiaaleluruumi kasutamise õiguse lõppemine**

1. Sotsiaaleluruumi kasutamise õigus lõpeb sotsiaalseadustiku üldosa seaduses hüvitise saamise õiguse lõppemist käsitlevate sätete alusel.
2. Kui sotsiaaleluruumi kasutamise õiguse lõpetamise aluseks on teenuse saaja abivajaduse hindamise tulemused, otsustab teenuse lõpetamise vallavalitsus korraldusega.